เรียนคุณครับ ผมไปเสี่ยง hiv เมื่อปีที่แล้ว และสังเกตุว่าเล็บตัวเองผิดปกติ คือเล็บมือโค้งลง และปลายเล็บมีสีขาว ไม่ทราบว่าเล็บติดเชื้อราจากสิ่งที่กังวนหรือเปล่าครับ ปล.หลังเสี่ยง ผมตรวจ hiv, ไวรัสตับบี ซี และ ซิฟิลิส ทุกๆ 3 เดือน จนมาถึง 1 ปี ผลเป็นลบครับ แต่มีอาการหลังเสี่ยง คือจมูกเป็นๆหายๆ มีรูปครับ 
สวัสดีค่ะแพทย์ไม่สามารถดูรูปที่แนบได้HIV เป็นเชื้อไวรัสชนิดหนึ่งที่ทำให้เกิดภาวะภูมิคุ้มกันบกพร่องจนถึงแก่ชีวิตได้ โดยเป็นไวรัสที่ติดต่อกันผ่านทางการมีเพศสัมพันธ์แบบไม่ป้องกันด้วยถุงยางอนามัย การสัมผัสสารคัดหลั่งจากเยื่อบุตา ปาก อวัยวะเพศของกันและกัน การใช้ของมีคมร่วมกัน หรือของใช้ส่วนตัวที่มีสารคัดหลั่งติดอยู่ร่วมกัน การที่สารคัดหลั่งหรือเลือดมาโดนแผลเปิดขนาดใหญ่ที่ผิวหนัง เป็นต้นอาการของโรค HIV ไม่ได้มีความจำเพาะเจาะจง ในระยะแรกๆที่รับเชื้อมาประมาณ 2-6 สัปดาห์ บางคนอาจจะมีไข้ต่ำๆ ปวดเมื่อยตามตัว ต่อมน้ำเหลืองโต ผื่นขึ้นตามตัวได้ แต่ในบางคนก็ไม่มีอาการอะไร ไม่ว่าจะเป็นระยะใดของโรค การยืนยันต้องใช้การตรวจเลือดโดยตรงเท่านั้น ภาวะที่เล็บโค้งลง ปลายเล็บสีเปลี่ยนไป อาจจะหมายถึงการติดเชื้อราาที่เล็บ การได้รับบาดเจ็บที่เล็บ ซึ่งเกิดได้ในคนปกติ ไม่ได้บ่งบอกว่าจะเป็นโรค HIVดังนั้นหากตรวจเลือดหลังเสี่ยงทุกๆ 3 เดือนมาจนถึงปัจจุบัน ผลเป็นลบ ก็แสดงว่าน่าจะไม่ได้เป็นโรค ทุกครั้งที่มีเพศสัมพันธ์ควรใส่ถุงยางอนามัยป้องกันและควรไปตรวจคัดกรองโรคติดต่อทางเพศสัมพันธ์ทุก 6 เดือนถึง 1 ปี หากยังมีเพศสัมพันธ์อยู่ตลอด